Serena Williams

I Serena Jameka Williams (mibait Setiembre 26, 1981) metung yang Americanang mamyalung   tennis a propesyonal. Dininan neng ranggung mumuna o no. 1 ning Women's Tennis Association kareng limang kawa-kawaning pamikatagun. Purmeru ya meging mumuna o no. 1 anyang Julio 8, 2002 at ikwa ne ining ranggung king kalimang pamikatagun anyang Noviembre 2, 2009.
Ya kabud babaing talapamyalung a sinambut $35 milyun king premyu.

Uling kareng kayang adwang pulu't syam (29) a titulung Grand Slam, kasyam ya king listahan a pangkabang panaun (all-time list): 14 king singles, 13 king women's doubles, ampong adwa (2) king mixed doubles. Ya ing pekabayung talapamyalung, lalaki o babaing agnan-agnan tinalan kareng apat a titulung Grand Slam singles, at kalima ya mung babaing tinalan kaniti. Ya murin kabud a babai, kayabe ing kayang atsing i  Venus Williams, a agnan-agnan tinalan kareng anggang apat a titulung Grand Slam doubles manibat kang Martina Hingis anyang 1998. Deng ikwa nang labing apat (14) a titulung Grand Slam singles, kanam ya king listahan pangkabang panaun (all-time list). Kapat ya i Williams kareng titulung Grand Slam women's singles titles a simbut anyang open era, kaybat nang Steffi Graf (22 ng titulu) ampong Chris Evert ampong Martina Navratilova (tsa-18 a titulu). Kareng aktibung talapamyalung, lalaki o babai, ya ing dakal dili titulung Major titles king singles, doubles, ampong mixed doubles. 

Sinambut yang adwang gintung medalyang Olympic king women's doubles. Mas dakal ya simbut a premyu king kayang karera kesa king ninumang babaing atleta king amlat ning tennis. Akalaban neng Serena ing atsi nang i Venus kareng 23 pyalung a propesyonal manibat anyang  1998, nung nu i Serena ing sinambut kareng 13 kareti. Milaban la kareng walung Grand Slam finals, nung nu sinambut yang makatanam (six times) i Serena. Manibat anyang 2002 French Open, makatapat la milaban kareng tuki-tuking Grand Slam singles finals, ing mumunang pamikatagun anyang open era a deng adwang talapamyalung milaban la kareng tuki-tuking Grand Slam finals. Sinambut lang labing atlung (13) titulung Grand Slam doubles deng paris. Ya ing mumunang talapamyalung, lalaki o babai, a sinambut limang (5) titulung Australian Open singles anyang open era. Ya ing kasalukuyan a kampeon king singles ampong doubles king Wimbledon. Anyang 2012, kaybat nang sinambut king titulung Wimbledon singles, sinabi nang sadyang mumuna king yatung (former world no. 1) i John McEnroe i Williams ing mapyang diling babaing talapamyalung a memyalung king tennis king kabilugan ning panaun.http://www.sportsmole.co.uk/tennis/wimbledon/news/mcenroe-serena-is-the-greatest-ever_33603.html John McEnroe: Serena Williams is the greatest ever ("I've seen them all, Martina Navratilova, Billie Jean King, Chris Evert was a machine... Monica Seles, Steffi Graf, but I believe we're watching the greatest female player that's ever played this game)

Lon la murin

 List of Grand Slam Women's Singles champions
 List of Grand Slam Women's Doubles champions
 List of Grand Slam Mixed Doubles champions
 Henin–S. Williams rivalry
 Hingis–S. Williams rivalry
 Williams sisters rivalry

Dalerayan

Suglung palwal








 Interview with Serena Williams on Hossli.com

Category:1981 kebaitan
Category:Living people
Category:African-American tennis players
Category:American female tennis players
Category:Australian Open champions
Category:French Open champions
Category:Laureus World Sports Awards winners
Category:Olympic gold medalists for the United States
Category:Olympic tennis players of the United States
Category:People from Compton, California
Category:People from Palm Beach County, Florida 
Category:People from Saginaw, Michigan
Category:People from West Palm Beach, Florida
Category:Tennis people from California
Category:Tennis people from Florida
Category:Tennis people from Michigan
Category:Tennis players at the 2000 Summer Olympics
Category:Tennis players at the 2008 Summer Olympics
Category:US Open (tennis) champions
Category:Wimbledon champions
Category:World No. 1 tennis players
Category:American Jehovah's Witnesses
Category:Olympic medalists in tennis
Category:African-American sportswomen
Category:Hopman Cup competitors